
Logon mein yeh baat kuch gair mo'tabar (unauthentic) kibaaton mein mazkoor 
hone ki wajah se mash-hoor (famous) ho gayi hai ke dus (10) tarah ke janwar 
jannat mein jayenge. Un ke naam mundarja-zail (following) hain: 

1- Hazrat Mohammad Sallallahu Alaihi Wasallam ki oontni 

2- Hazrat Saleh Alaihissalam ki oontni 

3- Hazrat Ibrahim Alaihissalam ka bachda 

4- Hazrat Ismail Alaihissalam ka meendha 

5- Hazrat Musa Alaihissalam ki gaaye 

6- Hazrat Younus Alaihissalam ki machli 

7- Hazrat Uzair Alaihissalam ka gadha 

8- Hazrat Sulaimam Alaihissalam ki chunti 

9- Hazrat Sulaiman Alaihissalam ka hud-hud 

10- Ashaab e Kehaf ka kutta 


Kisi bhi sahih daleel se saabit nahi hai ke duniya ke yeh upar zikr giye gaye 
jaanwar jannat mein honge. Is liye hum yeh nahi keh sakte hain ke falan falan 
janwar jannat mein jayega. 


* JANNAT KE KUCH HAIWANAAT * 

Albatta kuch riwayaat ki roshni mein chand qism ke haiwanaat jannat mein 
honge is ka suboot milta hai. Un mein parindah, bail, bakri, oontni aur ghoda 
waghera hain. 

@ Parindah, is ke Jannat mein hone ki daleel: 

Allah Taala ne Quran e Kareem mein farmaya: 

Tarjumah: Aur parindon ke gosht jis ko woh pasand karenge. 
(Surah Al-Waqi'ah, Surah No: 56 Ayat No: 21) 

Sahih Muslim mein hai ke shaheedon ki roohein sabz rang ke parindon ke andar 
hain aur Jannat mein jis jagah chahein charti, chugti aur udti phirti hain: 

Tarjumah: Un (shaheedon) ki roohein (souls) sabz rang (green colour) ke 
parindon ke andar rehti hain, un ke liye qindeelein (chandeliers) hain jo arsh se 
latak rahi hain. Woh roohein Jannat mein se jahan se un ka jee chahta hai khati 
peeti hain phir un qindeelon (chandeliers) ki taraf laut aati hain. 

(Sahih Muslim: 1887) 


@ Jannatiyon ki ghiza (khane) mein bail ka gosht: 
Sahih Muslim ki lambi Hadees ka ek tukda hai. Nabi Sallallahu Alaihi Wasallam 
ne farmaya: 


f i Z AN” 92 ILI 

Tarjumah: Un ke (yani fuqara e muhajireen ke) liye Jannat mein bail zabah 
kiya jayega jo uske atraaf mein charta phirta hai. 
(Sahih Muslim: 315) 


© Jannat mein bakri: 
Abu Hurairah Radhiallahu Anhu se riwayat hai ki Nabi Sallallahu Alaihi Wasallam 
ne farmaya: 


tholo atag a sa, ga ANA Bk 


Tarjumah: Tum log bakri ke thikaane mein namaz padho aur uske (naak se 
behne waali) mitti saaf kar do kiunki yeh jannat ke haiwanaat mein se hai. 
(Sahih ul Jami Lil-Albani: 3789) 


@ Jannat ki oontni: 
Jannat mein oontni bhi hogi: 

Tarjumah: Hazrat Abu Mas'ood Ansari Radhiallahu Anhu se riwayat hai 
unhon ne kaha ke ek aadmi mahaar waali (lagaam waali) oontni le kar aaya aur 
kaha yeh Allah ki raah mein hain. To Allah ke Rasool Sallallahu Alaihi Wasallam 
ne farmaya: Is ke sabab tumhare liye Qayamat ke din isi tarah mahaar waali 
(lagaam waali) 700 oontni hongi. 

(Sahih Muslim: 1892) 


@ Jannatiyon ki sawari surkh heeron waale ghode: 

Tarjumah: Hazrat Sulaiman bin Buraidah Radhiallahu Anhu apne walid se 
bayan karte hain ke ek shakhs ne Nabi Kareem Sallallahu Alaihi Wasallam se 
sawal kiya ke kya jannat mein ghode honge? To Aap ne farmaya: Agar tumhein 
Allah Taala ne jannat mein daakhil kiya to agar tum chahoge ke surkh heeron 
waale ghode par tumhein sawaar kiya jaaye aur woh jannat mein tumhein le kar 
jahan tum chaho ude to aisa zaroor hoga. Phir ek shakhs ne kaha: Aye Allah ke 
Rasool Sallallahu Alaihi Wasallam! Kya jannat mein oont bhi honge? To Aap ne 
usay is tarah jawab na diya jaise pehle shakhs ko diya tha. Taham Aap ne 
farmaya: Agar tumhein Allah Taala ne jannat mein daakhil kiya to us mein 
tumhein woh sab kuch milega jis ki khwahish tumhara nafs karega aur jis se 
tumhari aankhon ko lazzat milegi. 

(Tirmizi: 2543) 

@ say Shaikh Albani Rahimahullah ne “Hasan Li-Ghairihi” qarar diya hai. 
(Sahih At-Targheeb: 3756) 


x Qabil e zikr ek ahem baat» 

Yahan ek ahem baat yeh jaan lena zaroori hai ke upar jin janwar ka bayan huwa 
hai ke yeh Jannat mein honge un ke mutalliq yeh aqeedah rakhna hai ke un ke 
sirf naam dunyawi hain magar woh duniya jaise nahi honge. Us ki kaifiyat kya 
hogi sirf Allah ko maloom hai. Duniya ke jo janwar hain un mein se kisi ke baare 
mein kisi Sahih Hadees mein jannat mein jaane ka zikr nahi milta balki Sahih 
Hadees mein bayan huwa hai ke chaupaye aur parinde kal qayamat mein sab 
mitti ho jayenge: 


Ala sad) Jae sks sas ala SSS H Jit ahi OO) E Ée os 

Tarjumah: Hazrat Abu Hurairah Radhiallahu Anhu se riwayat hai unhon ne 
kaha ke Allah Taala (Qayamat ke din) tamam makhloog, poore janwar, parinde 
aur insaan ko jama karega. Chaupaye aur parinde se kahega ke mitti ho jaao. To 
us waqt kafir kahega aye kaash! Main bhi mitti ho jaata. 

(Silsila As-Saheeha Lil-Albani: 4/607) 

